
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO SAVIVALDYBĖS 
ŠVIETIMO IR SPORTO PASLAUGŲ CENTRO NUOSTATŲ PATVIRTINIMO

2025 m.                         d. Nr. T-
Radviliškis

Vadovaudamasi Lietuvos Respublikos civilinio kodekso 2.46 straipsniu, Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu ir atsižvelgdama į Radviliškio rajono savivaldybės mero 2025 m. kovo 10 d. potvarkį Nr. M-132 (2.5 E) „Dėl Radviliškio rajono savivaldybės Švietimo ir sporto paslaugų centro nuostatų teikimo savivaldybės tarybai“, Radviliškio rajono savivaldybės taryba nusprendžia:
.	Patvirtinti Radviliškio rajono savivaldybės Švietimo ir sporto paslaugų centro nuostatus (pridedama).
.	Pripažinti netekusiu galios Radviliškio rajono savivaldybės tarybos 2020 m. vasario 27 d. sprendimą Nr. T-192 „Dėl Radviliškio rajono savivaldybės Švietimo ir sporto paslaugų centro naujos redakcijos nuostatų patvirtinimo“. 
.	Įgalioti Radviliškio rajono savivaldybės Švietimo ir sporto paslaugų centro direktorių pateikti Juridinių asmenų registrui šio sprendimo identifikacinį kodą Teisės aktų registre per 30 dienų nuo šio sprendimo įsigaliojimo dienos.
.	Nustatyti, kad šis sprendimas įsigalioja 2025 m. birželio 30 d.



Savivaldybės meras                                                                     





















PATVIRTINTA
Radviliškio rajono savivaldybės tarybos
2025 m.                    d. sprendimu Nr. T-

RADVILIŠKIO RAJONO SAVIVALDYBĖS 
ŠVIETIMO IR SPORTO PASLAUGŲ CENTRO NUOSTATAI

 SKYRIUS


. Radviliškio rajono savivaldybės švietimo ir sporto paslaugų centro nuostatai (toliau – Nuostatai) reglamentuoja Radviliškio rajono savivaldybės švietimo ir sporto paslaugų centro (toliau – Centro) teisinę formą, priklausomybę, savininką, savininko teises ir pareigas įgyvendinančią instituciją, pagrindinę paskirtį, veiklos teisinį pagrindą, sritis, rūšis, tikslą, uždavinius, funkcijas, veiklos organizavimą ir valdymą, darbuotojų priėmimą į darbą, jų darbo apmokėjimo tvarką, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką. 
. Centro oficialusis pavadinimas – Radviliškio rajono savivaldybės švietimo ir sporto paslaugų centras, trumpasis pavadinimas – Radviliškio r. sav. ŠSPC. Centras įregistruotas Juridinių asmenų registre, kodas 302296387. 
. Centro įsteigimo data – 2009 m. sausio 5 d.
. Centro teisinė forma – biudžetinė įstaiga.
. Grupė – švietimo pagalbos įstaiga.
. Tipas – švietimo pagalbos tarnyba.
. Centro priklausomybė – savivaldybės.
. Centro savininkas – Radviliškio rajono savivaldybė (klasifikatoriaus kodas 111101539), adresas – Aušros a. 10, 82196 Radviliškis.
. Mokyklos savininko teises ir pareigas įgyvendina Radviliškio rajono savivaldybės meras (toliau – Meras), išskyrus tas Mokyklos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi Merui).
. Savivaldybės meras:
. 1. jeigu paprastosios savivaldybės tarybos kompetencijos įgyvendinimą savivaldybės taryba yra perdavusi savivaldybės merui, tvirtina teisės aktuose nustatytas ataskaitas ar jų rinkinius;
. 2. priima į pareigas ir atleidžia iš jų Centro direktorių, įgyvendina kitas funkcijas, susijusias su Centro direktoriaus darbo santykiais Lietuvos Respublikos darbo kodekso ir kitų teisės aktų bei šių Nuostatų nustatyta tvarka;
. sprendžia kitus teisės aktuose jo kompetencijai priskirtus klausimus.
. Savivaldybės taryba:
. tvirtina Centro  nuostatus;
. priima sprendimą dėl Centro buveinės pakeitimo;
. priima sprendimą dėl Centro pertvarkymo, reorganizavimo ar likvidavimo;
. priima sprendimą dėl Centro filialų steigimo ir jų veiklos nutraukimo;
 priima sprendimą dėl tam tikros veiklos nepriklausomo audito Centre atlikimo. 
. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;
. tvirtina Centro metinių ataskaitų rinkinius (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui);
. sprendžia kitus šiame įstatyme, kituose įstatymuose ir biudžetinės įstaigos nuostatuose jos išimtinei ir paprastajai kompetencijai priskirtus klausimus.
. Centro buveinė – Radvilų g. 17, 82177 Radviliškis.
. Centro struktūriniai padaliniai:
. Buhalterinės apskaitos ir planavimo skyrius (adresas – Radvilų g. 17, 82177 Radviliškis);
. Transporto ir ūkinės veiklos skyrius (adresas – Radvilų g. 17, 82177 Radviliškis);
. Pedagoginė psichologinė tarnyba (adresas – Radvilų g. 17, 82177 Radviliškis);
. Sporto skyrius (adresas – Radvilų g. 6, 82177 Radviliškis);
. Suaugusiųjų ir jaunimo neformaliojo ugdymo skyrius (adresas – Dariaus ir Girėno g. 27, 82138 Radviliškis):
. Atviri jaunimo centrai „Jaunimo erdvė“ (toliau – AJC): Radviliškio AJC (adresas – Radvilų g. 17, 82177 Radviliškis); Šeduvos AJC (adresas – Laisvės a. 29, 82227 Šeduvos mstl., Radviliškio r. sav.); Baisogalos AJC (adresas – Maironio g. 36A, 82318 Baisogalos mstl., Radviliškio r. sav.);
. Radviliškio r. Trečiojo amžiaus universitetas (toliau –TAU): Radviliškio m. TAU skyrius (adresas – Dariaus ir Girėno g. 27, 82138 Radviliškis); Šeduvos TAU skyrius (adresas – Laisvės a. 29, 82227 Šeduvos mstl., Radviliškio r. sav.); Baisogalos TAU skyrius (adresas – Maironio g. 36A, 82318 Baisogalos mstl., Radviliškio r. sav.).
. Centras yra viešasis juridinis asmuo, turintis antspaudą su Radviliškio rajono savivaldybės herbu ir Centro pavadinimu, atributiką, atsiskaitomąją ir kitas sąskaitas Lietuvos Respublikos įregistruotuose bankuose. Centras savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais,  Lietuvos Respublikos švietimo ir mokslo ministro įsakymais, kitais teisės aktais. 

 SKYRIUS


. Centro pagrindinė veiklos sritis – švietimo pagalba. Papildomos veiklos: neformalusis vaikų, jaunimo ir suaugusiųjų švietimas, atvirasis darbas su jaunimu, kūno kultūra ir sportas, buhalterinė apskaita, statybos inžinieriaus paslaugos Radviliškio rajono savivaldybės švietimo įstaigoms. 
. Centro veiklos rūšys (pagal Ekonominės veiklos rūšių klasifikatorių (EVRK 2 red.):
. kita transportui būdingų paslaugų veikla (kodas 52.29);
. vaikų poilsio stovyklų veikla (kodas 55.20.20);
. kita apgyvendinimo veikla (kodas 55.90);
. pagaminto valgio tiekimas renginiams ir kitų maitinimo paslaugų veikla (kodas 56.2);
. kita leidyba (kodas 58.19);
. kompiuterių konsultacinė veikla (kodas 62.02);
. nuosavo arba nuomojamo nekilnojamojo turto nuoma ir eksploatavimas (kodas 62.02); 
. kita, niekur kitur nepriskirta, informacinių paslaugų veikla (kodas 63.99);
. apskaitos, buhalterijos ir audito veikla (kodas 69.20);
. architektūros ir inžinerijos veikla; techninis tikrinimas ir analizė (kodas 71).
. poilsio ir sporto reikmenų nuoma ir išperkamoji nuoma (kodas 77.21); 
. švietimas (kodas 85).
. kitas mokymas (kodas 85.5);
. sportinis ir rekreacinis švietimas (kodas 85.51);
. kultūrinis švietimas (kodas 85.52); 
. kitas, niekur kitur nepriskirtas, švietimas (85.59);
. švietimui būdingų paslaugų veikla (85.60);
. kūrybinė, meninė ir pramogų organizavimo veikla (kodas 90);
. sportinė veikla (kodas 93.1);
. pramogų ir poilsio organizavimo veikla (kodas 93.2);
. kitų, niekur kitur nepriskirtų, narystės organizacijų veikla (kodas 94,99);
. kita, niekur nepriskirta, asmenų aptarnavimo veikla (kodas 96.09).
. Centro veiklos tikslai: 
. didinti švietimo veiksmingumą;
. sudaryti sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų;
. vykdyti atvirą darbą su jaunimu, esant poreikiui, teikti socialines, pedagogines ir psichologines paslaugas;
. didinti specialiųjų ugdymosi poreikių, psichologinių, asmenybės ir ugdymosi problemų turinčių asmenų veiksmingumą, psichologinį atsparumą teikiant reikalingą informacinę, ekspertinę ir konsultacinę pagalbą mokykloms ir mokytojams;
. įgyvendinti Lietuvos valstybinę, regioninę ir savivaldybės kūno kultūros ir sporto politiką, rengti kūno kultūros ir sporto plėtros projektus bei įgyvendinti atitinkamas programas;
. užtikrinti kokybišką buhalterinės apskaitos tvarkymo ir statybos inžinieriaus paslaugų teikimą švietimo įstaigoms.
. Centro uždaviniai:
. organizuoti mokymosi visą gyvenimą veiklas bet kuriame amžiaus tarpsnyje siekiant tobulinti bendrąsias, asmeninės, pilietinės, socialinės ir profesinės srities kompetencijas; 
. dirbant atviro darbo su jaunimu principu, įtraukti jaunimą į socialiai reikšmingą veiklą ir didinti jaunimo integraciją į visuomenę;
. įvertinti asmens specialiojo ugdymo poreikius, psichologines, asmenybės ir ugdymosi problemas, teikti bei organizuoti pedagoginės ir psichologinės pagalbos teikimą, analizuoti mokinių specialiojo ugdymosi poreikius, organizuoti mokinių specialiojo ugdymo, specialiosios pedagoginės ir psichologinės pagalbos stebėseną;
. rūpintis, kad socialinę atskirtį patiriantys asmenys galėtų realizuoti savo teises, dalyvautų saviraiškos, savęs aktyvinimo, poilsio ir laisvalaikio veikloje;
. rengti ir įgyvendinti kūno kultūros ir sporto plėtojimo rajono savivaldybėje programas, teikti organizacinę, metodinę pagalbą mokykloms, klubams, seniūnijoms ir kt.; 
. teikti buhalterinės apskaitos tvarkymo ir statybos inžinieriaus paslaugas Radviliškio rajono savivaldybės švietimo įstaigoms.
. Vykdydamas jam pavestus uždavinius, Centras atlieka šias funkcijas: 
. rengia ir įgyvendina kvalifikacijos tobulinimosi ir mokymosi visą gyvenimą programas Radviliškio rajono savivaldybės bei kitų savivaldybių bendruomenėms;
. koordinuoja Radviliškio rajono savivaldybės mokytojų metodinę veiklą;
. koordinuoja Radviliškio rajono savivaldybės neformalųjį suaugusiųjų švietimą ir tęstinį mokymąsi; 
. organizuoja mokymus tėvams (globėjams, rūpintojams), kuriuos teismas už administracinius teisės pažeidimus įpareigojo išklausyti kursus;
. rengia ir įgyvendina vietinius, respublikinius ir tarptautinius švietimo, kultūros ir sporto projektus ir programas;
. koordinuoja Radviliškio rajono savivaldybės švietimo įstaigų darbuotojų veiklos ir patirties sklaidą, inicijuoja jų tobulinimą, metodinių naujovių diegimą, projektų rengimą, kaupia metodinę medžiagą;
. koordinuoja ir organizuoja rajoninius, regioninius, nacionalinius ir tarptautinius renginius mokiniams, jaunimui ir suaugusiesiems: turnyrus, varžybas, konkursus, parodas, paskaitas, dalykines olimpiadas, apžiūras, sveikatingumo ir kitas šventes, analizuoja jų rezultatus; 
. teikia ugdymo karjerai, profesinio informavimo ir profesinio konsultavimo paslaugas švietimo įstaigose, kuriose  nesusidaro minimalus karjeros specialistų etatų skaičius;
. esant poreikiui ir galimybei, teikia kitas laisvalaikio, socialinės bei psichologinės ar krizių įveikimo pagalbos paslaugas jauniems žmonėms;
. dirba su savanoriais, vadovaudamasis Lietuvos Respublikos savanoriškos veiklos įstatymo nuostatomis;
. organizuoja Pedagoginės psichologinės tarnybos darbą Lietuvos Respublikos švietimo, mokslo ir sporto ministro nustatyta tvarka;
. sudaro palankias sąlygas užsiiminėti kūno kultūra ir sportu, skatina sveikos gyvensenos propagavimą Radviliškio rajono savivaldybės teritorijoje gyvenantiems asmenims;
. organizuoja sporto renginius, rajono pirmenybes, sporto šventes;
. pagal Lietuvos Respublikos buhalterinės apskaitos įstatymą ir kitus teisės aktus tvarko Centro ir Radviliškio rajono savivaldybės švietimo įstaigų buhalterinę apskaitą; 
. konsultuoja ir teikia švietimo įstaigoms statinių techninės priežiūros ir statinio statybos techninės priežiūros, statybos ir remonto darbų sąmatų sudarymo ir darbų kiekių skaičiavimo paslaugas, vykdo atliekamų statybos ir remonto darbų eigos stebėseną bei koordinavimą, teikia siūlymus dėl švietimo įstaigų statybos ir remonto darbų racionalaus organizavimo;
. teikia transporto paslaugas Radviliškio rajono savivaldybės administracijos Švietimo ir sporto skyriui, atliekant deleguotas funkcijas;
. vykdo Radviliškio rajono savivaldybės mokinių vežimo organizavimo stebėseną, koordinuoja švietimo įstaigose esančių mokyklinių (geltonųjų) autobusų racionalų panaudojimą ir mokinių vežimo organizavimą, teikia siūlymus dėl mokinių vežimo sąlygų gerinimo;
. sudaro sąlygas Centro darbuotojams tobulėti profesinėje srityje;
. išduoda asmenims, baigusiems neformaliojo vaikų, suaugusiųjų švietimo ir pedagogų kvalifikacijos tobulinimo  programas, įteisinančius dokumentus – pažymėjimus ir pažymas;
. bendradarbiauja su Lietuvos Respublikos ir užsienio organizacijomis bei privačiomis įmonėmis, įvairiais socialiniais partneriais ir institucijomis;
. disponuoja skirtomis lėšomis ir vykdo su tuo susijusias finansines operacijas, įgaliojimus ir kitus dokumentus, atidaro bankuose atsiskaitomąsias ir kitas sąskaitas;
. vykdo kitas įstatymų ir kitų teisės aktų nustatytas funkcijas.

 SKYRIUS


. Centras, vykdydamas nuostatuose numatytą veiklą, turi šias teises ir pareigas:
. naudoti įstaigos lėšas nuostatuose numatytiems tikslams ir užduotims įgyvendinti;
. dalyvauti rengiant ir svarstant Centro biudžeto projektą;
. sudaryti sutartis teisės aktų nustatyta tvarka;
. bendradarbiauti su savo veiklai įtakos turinčiais fiziniais ir juridiniais asmenimis, organizacijomis;
. pagal savo kompetenciją teikti siūlymus Radviliškio rajono savivaldybės merui, Savivaldybės tarybai, Savivaldybės administracijos direktoriui, administracijos skyriams dėl Centro teikiamų paslaugų gerinimo;
. gauti paramą Lietuvos Respublikos labdaros ir paramos įstatymo nustatyta tvarka;
. teikti atlygintinas paslaugas, kurių kainas tvirtina Radviliškio rajono savivaldybės taryba;
. būti pelno nesiekiančių organizacijų, asociacijų nariu, dalyvauti jų veikloje, išskyrus būti šių juridinių asmenų dalyve LR CK 2.45 str. prasme;
. prie Centro gali veikti įvairios asociacijos ir kt. ne pelno siekiančios organizacijos;
. skelbti konkursus, susijusius su Centro veikla; 
. bendradarbiauti su šalies ir užsienio partneriais;
. inicijuoti ir vykdyti šalies bei tarptautinius švietimo projektus, organizuoti konferencijas, seminarus ir kitus renginius;
. pasirinkti tinkamas veiklos organizavimo formas ir metodus;
. plėtoti savanoriškumo ir savitarpio pagalbos idėjas;
. siųsti darbuotojus stažuotis, tobulinti kvalifikaciją šalies ir užsienio institucijose, gauti kvalifikacinę kategoriją atitinkantį atlyginimą;
. tvarkyti buhalterinę apskaitą ir rengti statistines ataskaitas teisės aktų nustatyta tvarka;
. užtikrinti valstybės ir Savivaldybės biudžeto, kitų lėšų efektyvų panaudojimą;
. analizuoti savo veiklą, vertinti pasiektus rezultatus;
. užtikrinti Centro vykdomų paslaugų prieinamumą ir kokybę;
. vykdyti įsipareigojimus pagal sudarytas sutartis; 
. naudotis Lietuvos Respublikos įstatymų ir kitų teisės aktų suteiktomis teisėmis ir pareigomis.
. Centro pareigos:
. užtikrinti Centro tikslų ir uždavinių įgyvendinimą, funkcijų atlikimą;
. užtikrinti sveiką, saugią, užkertančią kelią smurto apraiškoms aplinką, atvirą vietos bendruomenei;
. užtikrinti sutarčių sudarymą ir jų vykdymą;
. darbuotojai privalo laikytis šiuose nuostatuose, pareigybių aprašymuose, kituose teisės aktuose nustatytų funkcijų ir pareigų.

. Centro veikla organizuojama pagal direktoriaus patvirtintą Centro strateginį veiklos planą, struktūrinių padalinių metinius ir mėnesio veiklos planus;
. Centrui vadovauja direktorius, kurį konkurso būdu į pareigas skiria ir iš jų atleidžia Radviliškio rajono savivaldybės meras teisės aktų nustatyta tvarka. Direktorius yra pavaldus ir atskaitingas Radviliškio rajono savivaldybės tarybai ir merui teisės aktų nustatyta tvarka.
. Centro direktorius:
. tvirtina Centro struktūrą ir pareigybių sąrašą; 
. tvirtina Centro vidaus tvarkos taisykles, darbuotojų pareigybių aprašymus ir tarnybinio atlyginimo koeficientus, saugos darbe instrukcijas, darbo laiko apskaitos žiniaraščius, struktūrinių padalinių nuostatus, eksploatuojamo turto naudojimosi tvarkas ir taisykles; 
. tvirtina įstaigos planus, programas ir ataskaitas;
. leidžia įsakymus, organizuoja ir kontroliuoja jų vykdymą;
. organizuoja, planuoja, kontroliuoja ir atsako už įstaigos veiklą bei savo funkcijų ir pareigų vykdymą;
. užtikrina, kad būtų laikomasi įstatymų, kitų teisės aktų ir šių nuostatų;
. atsako už buhalterinės apskaitos organizavimą, ataskaitų rengimą bei pateikimą nustatytu laiku;
. užtikrina racionalų ir taupų lėšų, turto naudojimą, veiksmingą vidaus kontrolės sistemos sukūrimą, jos veikimą ir tobulinimą;
. priima į darbą, atleidžia, perkelia, nušalina nuo darbo ar laikinai paskiria eiti kitas pareigas įstaigos darbuotojus, rūpinasi jų profesiniu tobulėjimu, atlieka kitas personalo valdymo funkcijas teisės aktų nustatyta tvarka;
. skatina darbuotojus, skiria drausmines nuobaudas teisės aktų nustatyta tvarka;
. sudaro darbuotojams saugias bei sveikatai nekenksmingas darbo sąlygas visais su darbu susijusiais aspektais;
. sudaro sutartis Centro vardu Centro tikslams įgyvendinti ir funkcijoms atlikti teisės aktų nustatyta tvarka;
. atstovauja Centrui valstybės ir kitose institucijose teisės aktų nustatyta tvarka;
. rengia Centro direktoriaus metų veiklos ataskaitą ir teikia Savivaldybės tarybai pritarti;
. teikia ataskaitas ir kitą informaciją Savivaldybės tarybai, Savivaldybės administracijos direktoriui, kitiems Savivaldybės padaliniams pagal kompetenciją;
. teikia informaciją visuomenei apie įstaigos veiklą ir teikiamas paslaugas;
. atlieka kitas įstatymų ir kitų teisės aktų jam nustatytas funkcijas.
. Direktoriui laikinai nesant, jo funkcijas vykdo Mero potvarkiu paskirtas vienas iš Centro struktūrinių padalinių vedėjų.
. Centro struktūrinių padalinių vedėjai tiesiogiai vadovauja jų kompetencijai priskirtai darbo sričiai, juos į darbą priima ir atleidžia Centro direktorius teisės aktų nustatyta tvarka.
. Veiklos sritys, kuriose savarankiškai veikti turi teisę struktūrinių padalinių vedėjai, nustatomos jų pareigybių aprašymuose arba direktoriaus įsakymuose. Struktūrinių padalinių mėnesio veiklos planų vykdymą organizuoja padalinių vedėjai. Centro darbo planų vykdymo klausimai svarstomi posėdžiuose ir pasitarimuose. Posėdžiai ir pasitarimai šaukiami direktoriaus paskirtu laiku, juose privalo dalyvauti padalinių vadovai. 
. Centro padalinių vedėjai, tam tikrais atvejais ir kiti Centro darbuotojai gali būti įpareigoti atstovauti Centrui valstybinėse ir kitose institucijose. 
. Centro struktūrinių padalinių darbuotojų kompetenciją, funkcijas, atsakomybę, darbo organizavimą ir vidaus struktūrą nustato šių padalinių nuostatai ir pareigybių aprašymai, kurie tvirtinami Centro direktoriaus įsakymais.

 SKYRIUS


. Centro darbuotojai į darbą priimami ir atleidžiami Lietuvos Respublikos darbo kodekso ir kitų teisės aktų nustatyta tvarka. 
. Centro darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

 SKYRIUS


. Centras patikėjimo teise perduotą savivaldybės turtą valdo, naudoja bei disponuoja juo pagal įstatymus ir rajono Savivaldybės tarybos nustatyta tvarka. Įgytas iš įstaigai skirtų  valstybės bei savivaldybės asignavimų bei kitų finansavimo šaltinių nematerialusis, ilgalaikis ir trumpalaikis materialusis turtas naudojamas ir nurašomas Lietuvos Respublikos įstatymų nustatyta tvarka.
. Centro finansavimo šaltiniai:
. Lietuvos Respublikos valstybės biudžeto lėšos;
. Savivaldybės biudžeto lėšos;
. fondų, organizacijų, kitų juridinių ir fizinių asmenų dovanotos ar kitaip teisėtais būdais įgytos lėšos;
. rėmėjų lėšos;
. lėšos, gaunamos už teikiamas paslaugas;
. kitos teisėtai įgytos lėšos.
. Centras lėšas naudoja Lietuvos Respublikos įstatymų ir teisės aktų nustatyta tvarka pagal patvirtintas programų sąmatas.
. Centro lėšos kaupiamos ir saugomos Lietuvos Respublikos įregistruotuose bankuose.
. Centro buhalterinė apskaita ir atskaitomybė tvarkoma Lietuvos Respublikos teisės aktų nustatyta tvarka.
. Iš rėmėjų gautos lėšos naudojamos Lietuvos Respublikos įstatymų nustatyta tvarka. 
. Už Centro ūkinę, finansinę veiklą atsako Centro direktorius teisės aktų nustatyta tvarka.

 SKYRIUS


. Centras ir jo struktūriniai padaliniai turi interneto svetaines, atitinkančias teisės aktų nustatytus reikalavimus. Informacija apie Centro veiklą skelbiama direktoriaus nustatyta tvarka.
. Centras turi archyvą. Archyvas tvarkomas ir dokumentai rengiami teisės aktų nustatyta tvarka.
. Centro vieša informacija ir pranešimai skelbiami interneto svetainėje www.radviliskiopc.lt.
. Centras gali būti pertvarkomas, reorganizuojamas ir likviduojamas teisės aktų nustatyta tvarka.
. Centras registruojamas teisės aktų nustatyta tvarka.
. Centro nuostatai tvirtinami, keičiami ar papildomi Radviliškio rajono savivaldybės tarybos, Radviliškio rajono savivaldybės mero ar Centro iniciatyva.
___________________












































RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL RADVILIŠKIO RAJONO SAVIVALDYBĖS ŠVIETIMO IR SPORTO PASLAUGŲ CENTRO NUOSTATŲ PATVIRTINIMO“ 
AIŠKINAMASIS RAŠTAS

2025 m. kovo 12 d.
Radviliškis

. Projekto rengimą paskatinusios priežastys, parengto projekto tikslai ir uždaviniai.
Parengto sprendimo projekto tikslas – vadovaujantis Lietuvos Respublikos Socialinių paslaugų įstatymo, Socialinių paslaugų katalogo, Socialinių globos normų aprašo ir kitų teisės aktų nuostatomis, priimti sprendimą, kad dienos socialinė globa institucijoje būtų teikiama Socialinių paslaugų įstaigoje – Radviliškio socialinių paslaugų centre (toliau – Centras). Centras – viešasis juridinis asmuo, mišrių socialinių paslaugų įstaiga, teikianti skirtingų rūšių  paslaugas įvairioms klientų grupėms vienos įstaigos bazėje. Šiuo metu dienos socialinė globa teikiama Radviliškio rajono savivaldybės švietimo ir sporto paslaugų centro skyriuje – Dienos užimtumo skyriuje. Įstaigos pagrindinė veiklos sritis – švietimo pagalba.
. Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės administracija.
. Kaip šiuo metu yra reguliuojami sprendimo projekte aptarti teisiniai santykiai.
Radviliškio rajono savivaldybės tarybos 2024 m. kovo 7 d. sprendimu Nr. T-302 „Dėl naujos redakcijos Radviliškio parapijos bendruomenės socialinių paslaugų centro nuostatų patvirtinimo“ patvirtintuose nuostatuose numatyta, kad Centras – viešasis juridinis asmuo, mišrių socialinių paslaugų įstaiga, teikianti skirtingų rūšių  paslaugas įvairioms klientų grupėms vienos įstaigos bazėje. Centras yra socialinių paslaugų įstaiga, kuri teikia šias socialines paslaugas:
•	prevencines socialines paslaugas;
•	bendrąsias socialines paslaugas;
•	specialiąsias socialines paslaugas;
•	asmens sveikatos priežiūros paslaugas;
•	slaugos-bendrosios praktikos slaugos;
•	kitas ambulatorines asmens sveikatos priežiūros: kineziterapijos, masažo.
Radviliškio rajono savivaldybės tarybos 2020 m. vasario 27 d. sprendimu Nr. T-192 „Dėl Radviliškio rajono savivaldybės švietimo ir sporto paslaugų centro naujos redakcijos nuostatų patvirtinimo“ nuostatuose įvardintas Dienos užimtumo skyrius, kuris teikia dienos socialinę globą. Įstaigos pagrindinė veiklos sritis – švietimo pagalba.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Patvirtinus sprendimo projektą, dienos socialinės globos paslaugos institucijoje bus teikiamos Socialinių paslaugų įstaigoje, kaip tai numatyta Lietuvos Respublikos Socialinių paslaugų įstatyme, Socialinių paslaugų kataloge, Socialinių globos normų apraše ir kituose teisės aktuose.

Teikiamame nuostatų projekte:
Keitėsi numeracija, bet punktų liko tiek pat – 40, įrašyti skyriai.
•	Išbraukiamas 9.3. punktas Dienos užimtumo skyrius (adresas Radvilų g. 17, 82177 Radviliškis);
•	Papildytas 9.5.1. punktas Atviri jaunimo centrai „Jaunimo erdvė“ (toliau – AJC): Baisogalos AJC (adresas – Maironio g. 36A, 82318 Baisogalos mstl., Radviliškio r. sav.) – 2022 m. įsteigtas Baisogalos AJC;
•	Papildytas 9.5.2. punktas Radviliškio r. Trečiojo amžiaus universitetas (toliau – TAU): Šeduvos TAU skyrius (adresas – Laisvės a. 29, 82227 Šeduvos mstl., Radviliškio r. sav.); Baisogalos TAU skyrius (adresas – Maironio g. 36A, 82318 Baisogalos mstl., Radviliškio r. sav.) – 2024 m. įsteigtas Šeduvos TAU, 2024 m. įsteigtas Baisogalos TAU;  
•	Išbraukiama 11 punkte socialinės paslaugos ir viešieji pirkimai bei ūkinės-techninės paslaugos. Socialinės paslaugos – DUS veikla,  viešieji pirkimai bei ūkinės-techninės – ši paslauga centre nebeteikiama;
•	Pridedama 11  punkte statybos inžinieriaus paslaugos – konsultuoja ir teikia švietimo įstaigoms statinių techninės priežiūros ir statinio statybos techninės priežiūros, statybos ir remonto darbų sąmatų sudarymo ir darbų kiekių skaičiavimo paslaugas, vykdo atliekamų statybos ir remonto darbų eigos stebėseną bei koordinavimą, teikia siūlymus dėl švietimo įstaigų statybos ir remonto darbų racionalaus organizavimo.
•	Išbraukiama 12.1 papunktis pastatų remontas, restauravimas ir rekonstravimas (kodas 41.20.20) – ši veikla centre nebevykdoma;
•	Išbraukiamas 12.19 papunktis nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla (kodas 88.10) – DUS veikla;
•	Išbraukiamas 12.20 papunktis vaikų dienos priežiūros veikla (kodas 88.91) – DUS veikla;
•	Išbraukiamas 12.21 papunktis kita, niekur kitur nepriskirta, nesusijusi su apgyvendinimu socialinio darbo veikla (kodas 88.99) – DUS veikla;
•	Išbraukiama 13.5 papunktis siekti didžiausios socialinės įtraukties, integruoti asmenis, turinčius sutrikusio intelekto ir kompleksinę negalią, į visuomenę, teikiant specialaus ugdymo ir dienos priežiūros paslaugas šiems asmenims – DUS veikla;
•	Išbraukiama 13.7 papunktyje ūkinių-techninių paslaugų – ūkinės-techninės paslaugos – ši paslauga centre nebeteikiama;
•	Išbraukiamas 14.4 papunktis suteikti galimybes ir skatinti kiekvieną specialiųjų ugdymosi poreikių turintį asmenį, kad jis įgytų pagal jo gebėjimus įmanomų įgūdžių ir žinių – DUS veikla;
•	Išbraukiamas 14.7 papunktis  viešųjų pirkimo organizavimo bei ūkines-technines – ši paslauga centre nebeteikiama;
•	Papildomas 15.5 papunktis žodžiu Konsultuoja – papildytas sakinys;
•	Išbraukiamas 15.8 papunktyje koordinuoja ir vykdo Radviliškio rajono savivaldybės mokinių profesinį orientavimą, informavimą ir konsultavimą, - nauja formuluotė ir kitokia funkcija, atsižvelgiant į LR ŠMM 2022-08-31 įsak. Nr. V-1334 – teikia ugdymo karjerai, profesinio informavimo ir profesinio konsultavimo paslaugas švietimo įstaigose, kuriose  nesusidaro minimalus karjeros specialistų etatų skaičius;
•	Išbraukiamas 15.9 papunktis organizuoja veiklas, remdamasis atvirumo, prieinamumo, savanoriškumo, aktyvaus dalyvavimo ir orientavimosi į jaunų žmonių sociokultūrinę erdvę principais – ne paslauga;
•	Išbraukiamas 15.13 papunktis teikia specialiojo ugdymo ir socialines paslaugas socialinę atskirtį patiriantiems asmenims – DUS veikla;
•	Išbraukiamas 15.14 papunktis  teikia dienos priežiūros socialines paslaugas – DUS veikla;
•	Išbraukiamas 15.14 papunktyje teikia joms ūkines-technines paslaugas – 15.19 papunktyje tai yra rašoma;
•	Išbraukiamas 15.18 papunktis pagal Lietuvos Respublikos viešųjų pirkimų įstatymą organizuoja ir vykdo viešuosius pirkimus švietimo įstaigoms reikalingų paslaugų, darbų ir prekių pirkimui kaip įgaliotoji perkančioji organizacija – ši veikla centre nebevykdoma;
•	Papildomas 15.19 papunktis konsultuoja – naujoje 2025 m. redakcijoje 15.15 papunktis;
•	Išbraukiamas 15.20 papunktis teikia darbuotojų saugos ir sveikatos specialisto konsultacines paslaugas švietimo įstaigoms įgyvendinant ir organizuojant darbuotojų saugos ir sveikatos priemones – nebeteikiama paslauga;
•	Išbraukiamas 15.21 papunktyje žodis kultūros – keitėsi skyriaus pavadinimas;
•	Koreguojamas 15.24 papunktis išduoda asmenims, baigusiems neformaliojo vaikų, suaugusiųjų švietimo ir pedagogų kvalifikacijos tobulinimo programas, įteisinančius dokumentus – pažymėjimus ir pažymas – jei išklauso daugiau nei 70 proc. programos – išduodami pažymėjimai, jei iki 70 proc. – pažyma;
•	Išbraukiamas 15.28 papunktis vykdo maisto gamybos apskaitos ir darbo organizavimo, gaminamų patiekalų technologinių procesų valdymo bei kokybei keliamų reikalavimų užtikrinimo stebėseną ir analizę ikimokyklinio ugdymo įstaigose, daugiafunkciuose centruose, Radviliškio r. Baisogalos mokykloje-darželyje. Prireikus padeda sudaryti naujų patiekalų receptūras ir aprašo jų gamybos technologijas – ši veikla nebevykdoma;
•	Sujunti 18 punktas, 18.1 ir 18.2 papunkčiai į vieną 18 punktą Centro veikla organizuojama pagal direktoriaus patvirtintą Centro strateginį veiklos planą, struktūrinių padalinių metinius  ir mėnesio veiklos planus – visi skyriai metinius ir mėnesio veiklos planus rengia atskirai.
•	Išbraukiama 29.3 papunktyje frazė įstaigos pajamos – kartojasi 29.5 papunktyje.
•	Išbraukiamas 37 punkte www.ugdcentras.lt ir įrašomas naujas www.radviliskiopc.lt – keitėsi internetinės svetainės pavadinimas.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Būtina pripažinti netekusiu galios Radviliškio rajono savivaldybės tarybos 2020 
m. vasario 27 d. sprendimą Nr. T-192 „Dėl Radviliškio rajono savivaldybės Švietimo ir sporto paslaugų centro naujos redakcijos nuostatų patvirtinimo“. 
. Sprendimo projektui įgyvendinti reikalingos lėšos, finansavimo šaltiniai.
Lėšų sprendimo projektui įgyvendinti nereikės. 
. Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore, vicemerais ir meru.
. Numatomo teisinio reguliavimo poveikio vertinimo rezultatai. 
Vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Nėra. 
. Pridedami dokumentai. 
Nėra.



Švietimo ir sporto skyriaus vyriausioji specialistė                                                     Irma Lukoševičienė







